rejauldu/bengali-wikipedia huggingface dataset:
ঋতা দত্ত চক্রবর্তী একজন ভারতীয় বাঙালি চলচ্চিত্র অভিনেত্রী ৷স্টার জলসার জনপ্রিয় ধারাবাহিক মায়ে আরতির ভূমিকায় তিনি অভিনয় করেছিলেন। তিনি আবৃত্তিকারক ও বটে।    শৈশব  শৈশব কেটেছে উত্তরবঙ্গের বালুরঘাট শহরে ৷  অভিনয়  রূপালী পর্দায় নানা ছায়াছবিতে ও টেলিভিশন ধারাবাহিকে নায়িকা ও অন্য চরিত্রে অভিনয় করেছেন ৷ বাণিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাশনাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কণ্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কণ্ঠ দিয়েছেন ৷ তার অভিনীত নানা ছায়াছবির মধ্যে শিল্পী, রানু,আলো (চলচ্চিত্র),ক্রান্তিকাল ,হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷   তথ্যসূত্র   বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
আপনার মানোন্নয়নকৃত {{safesubst:#if:| :}} নিবন্ধটি গৃহীত হয়েছে সুপ্রিয় {{SAFESUBST:BASEPAGENAME}}, উইকিমিডিয়া বাংলাদেশ আয়োজিত অমর একুশে নিবন্ধ মানোন্নয়ন প্রতিযোগিতা ২০২২-এ অংশ নিয়ে নিবন্ধ অনুবাদ করায় আপনাকে ধন্যবাদ। আপনি জেনে খুশি হবেন যে, আপনার মানোন্নয়নকৃত  {{safesubst:#if:| :}} নিবন্ধটি পর্যালোচনার পর 25px|alt=|link= গৃহীত হয়েছে। প্রতিযোগিতা সংক্রান্ত কোন প্রশ্ন থাকলে [[ব্যবহারকারী আলাপ:{{subst:REVISIONUSER}}Hirok Raja|আমার আলাপ পাতার]] মাধ্যমে যোগাযোগ করুন অথবা ইমেইল করতে পারেন info-bnwikimedia.org ঠিকানায়। আপনার সম্পাদনা শুভ হোক! ~~~~<noinclude> বিষয়শ্রেণী:অমর একুশে নিবন্ধ প্রতিযোগিতা ২০২২
left|নেপুলিন হ্রদের উত্তর-পশ্চিম অংশ, ছবিটি বাঁধের পাশ থেকে তোলা|120px নেপুলিন হ্রদ হল মানুষের তৈরি একটি স্বাদু পানির হ্রদ যা সাসেক্স সিটির ওয়ান্টেজ টাউনশিপ, নিউ জার্সি, যুক্তরাষ্ট্রে অবস্থিত। পাপাকাটিং খাঁড়ির জল বিভাজিকায় অবস্থিত, ওয়ালকিল নদীর একটি উপনদী, একটি নামহীন পাহাড়ি ঢলের বাঁধ তৈরি করার সময় হ্রদটি ১৯৫০ সালে বেসরকারি আবাসন উন্নয়নের অংশ হিসেবে তৈরি হয়। ঢলটি বর্তমানে নেপুলাকাটিং খাঁড়ি নামে পরিচিত, ২০০২ সালের আগে এটির কোন নামকরণ করা হয়নি। খাঁড়িটির উৎস নেপুলিন হ্রদের উত্তর দিক থেকে প্রায় ০.৪ মাইল (০.৬ কিমি)  উত্তর-পশ্চিমে অবস্থিত। নেপুলিনের অবস্থান সমুদ্রপৃষ্ঠ থেকে ৫০৯ ফুট (১৫৫ কি.মি.) উচ্চতায়। হ্রদটি একটি আবাসিক এলাকার উন্নয়ন প্রকল্পের মধ্যে যা ওয়ালকিল নদীর একটি উপনদী, পাপাকাটিং খাঁড়িতে পতিত হবার আগে এটি বাঁধ থেকে ১.৫ মাইল (২.৪ কি.মি.) দক্ষিণপূর্বে প্রবাহিত হয়েছে। নিউ জার্সি ডিপার্টমেন্ট অব এনভায়রনমেন্টাল প্রোটেকশন (NJDEP) এর মতে, পাপাকাটিং খাঁড়ির জলবিভাজিকায় দুটি উন্নত হ্রদ গোষ্ঠী - নেপুলিন হ্রদ ও কাছাকাছি অবস্থিত ক্লোভ এক্রেস হ্রদ  পাপাকাটিং খাঁড়ির পানিতে ফসফরাস বয়ে আনার কাজ করে। (বাকি অংশ পড়ুন...)
উপেন্দ্রনাথ গঙ্গোপাধ্যায় (১২ অক্টোবর ১৮৮১—৩০ জানুয়ারি ১৯৬০) একজন বাঙালি সাহিত্যিক ও সম্পাদক।   জীবনী  উপেন্দ্রনাথের জন্মস্থান ব্রিটিশ ভারতে, বিহারের ভাগলপুরে। তবে তাঁদের আদি নিবাস অধুনা পশ্চিমবঙ্গ রাজ্যের উত্তর চব্বিশ পরগণা জেলার হালিশহর৷ তার পিতামহ রামধন গঙ্গোপাধ্যায় ভাগ্যান্বেষণে হালিশহর ত্যাগ করে ভাগলপুরে গমন করেন৷Awara Messiah: A biography of Sarat Chandra Chatterjee, Vishnu Prabhakar, translated by Jai Ratan, B.R.Publishing Corporation, Delhi, 1989,  তার পিতার নাম মহেন্দ্রনাথ। উপেন্দ্রনাথ শিক্ষালাভ করেছেন কলকাতার সেন্ট জেভিয়ার্স কলেজ ও প্রেসিডেন্সি কলেজে। বি এল পাশ করে ভাগলপুরে ওকালতি শুরু করেন তিনি। পরে আইনজীবী পেশা ত্যাগ করে সাহিত্যসেবায় আত্মনিয়োগ করেন। মাত্র বারো বছর বয়সে তার প্রথম রচনা প্রকাশিত হয়েছিল। তার প্রথম গল্পগ্রন্থ সপ্তক, ১৯১২ সালে প্রকাশিত হয়। তার সম্পাদনায় বাংলা মাসিক পত্রিকা বিচিত্রা প্রকাশিত হতে থাকে ১৯২৫ সাল থেকে। বিচিত্রায় বিভূতিভূষণ বন্দ্যোপাধ্যায়ের প্রথম উপন্যাস পথের পাঁচালী প্রকাশিত হয়। সম্পাদক উপেন্দ্রনাথ, বিভূতিভূষণ ও মানিক বন্দ্যোপাধ্যায়ের লেখা প্রথম প্রকাশ করে তাদের পাদপ্রদীপের আলোয় নিয়ে আসেন। তিনি আট বছর কাল গল্পভারতী পত্রিকার সম্পাদক ছিলেন। সাহিত্যকীর্তির স্বীকৃতি হিসাবে কলিকাতা বিশ্ববিদ্যালয় তাকে ১৯৫৫ সালে জগত্তারিণী স্বর্ণপদক প্রদান করেন। এ ছাড়াও ১৯৫৮ সালে দিল্লী বিশ্ববিদ্যালয়ের নরসিংদাস পুরস্কার দেয় উপেন্দ্রনাথকে। তিনি ১৯৬০ সালে আনন্দবাজার পুরস্কার পান। সাহিত্যিক শরৎচন্দ্র চট্টোপাধ্যায় তার ভাগ্নে।   রচিত গ্রন্থ   সপ্তক  রাজপথ  দিকশুল  অস্তরাগ  ছদ্মবেশী  স্মৃতিকথা (চার খণ্ড)   তথ্যসূত্র   বিষয়শ্রেণী:১৮৮১-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:বাঙালি সম্পাদক বিষয়শ্রেণী:বাঙালি সাহিত্যিক বিষয়শ্রেণী:ভাগলপুরের ব্যক্তি বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাঙালি লেখক
মাতুম্বি বাতিঘর তানজানিয়ার পেম্বার দক্ষিণ-পশ্চিম প্রান্তে অবস্থিত।   বাতিঘরটি মাতুম্বি মাকুবওয়া নামে একটি ছোট দ্বীপে অবস্থিত।  বাতিঘরের নির্মাণ ইতিহাস অজানা, তবে, ৩১ মিটার বর্গাকার পাথরের টাওয়ারটি ২০০২ সালে জাঞ্জিবার থেকে সালেম কনস্ট্রাকশন লিমিটেড দ্বারা সংস্কার করা হয়েছিল।    আরো দেখুন    তানজানিয়ার বাতিঘরের তালিকা   তথ্যসূত্র    বহিঃসংযোগ    তানজানিয়া বন্দর কর্তৃপক্ষ  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯০৪-এ সম্পন্ন বাতিঘর বিষয়শ্রেণী:তানজানিয়ার বাতিঘর
নতুনের গান বাংলাদেশের জাতীয় কবি কাজী নজরুল ইসলাম কর্তৃক ১৯২৯ খ্রিস্টাব্দে রচিত এবং সুরারোপিত সন্ধ্যা   কাব্যগ্রন্থের অন্তর্গত একটি গান। দাদরা তালের এই সংগীতটি ১৯৭২ সালের ১৩ই জানুয়ারি অনুষ্ঠিত বাংলাদেশের তৎকালীন মন্ত্রীসভার প্রথম বৈঠকে বাংলাদেশের রণ-সংগীত হিসেবে নির্বাচন করা হয়।প্রধানমন্ত্রীর কার্য্যালয়ের বিবরণী বাংলাদেশের যে কোনো সামরিক অনুষ্ঠানে এই গানটির ২১ লাইন যন্ত্রসংগীতে বাজানো হয়। গানটি ২০০৬ সালে বিবিসি বাংলার করা জরিপে সর্বকালের শ্রেষ্ঠ বিশটি বাংলা গানের ১৮তম স্থান অধিকার করে।   ইতিহাস  ১৯২৮ সালের ফেব্রুয়ারি মাসের প্রথম সপ্তাহে নজরুল মুসলিম সাহিত্য সমাজের ২য় বার্ষিক সম্মেলনের উদ্দেশ্যে ঢাকায় আসেন। ঢাকায় সৈয়দ আবুল হোসেনের বাসভবনে অবস্থানকালে তিনি এই গানটি রচনা করেন। গানটি "নতুনের গান" শিরোনামে প্রথম প্রকাশিত হয় শিখা পত্রিকায়। পরে এটি সন্ধ্যা কাব্যগ্রন্থের অন্তর্ভুক্ত হয়।বাংলাহিলি   গানের কথা   নতুনের গান চল্ চল্ চল্। চল্ চল্ চল্। ঊর্ধ্ব গগনে বাজে মাদল নিম্নে উতলা ধরণী-তল অরুণ প্রাতের তরুণ দল চল্ রে চল্ রে চল্ চল্ চল্ চল্।। ঊষার দুয়ারে হানি’ আঘাত আমরা আনিব রাঙা প্রভাত আমরা টুটাব তিমির রাত বাধার বিন্ধ্যাচল। নব নবীনের গাহিয়া গান সজীব করিব মহাশ্মাশান আমরা দানিব নূতন প্রাণ বাহুতে নবীন বল। চল্ রে নও জোয়ান শোন্ রে পাতিয়া কান মৃত্যু-তোরণ-দুয়ারে-দুয়ারে জীবনের আহবান। ভাঙ্ রে ভাঙ্ আগল চল্ রে চল্ রে চল্ চল্ চল্ চল্।।  কোরাসঃ ঊর্ধ্ব আদেশ হানিছে বাজ, শহীদী-ঈদের সেনারা সাজ, দিকে দিকে চলে কুচ-কাওয়াজ— খোল রে নিদ-মহল!  কবে সে খেয়ালী বাদশাহী, সেই সে অতীতে আজো চাহি' যাস মুসাফির গান গাহি' ফেলিস অশ্রুজল।  যাক রে তখত-তাউস জাগ রে জাগ বেহুঁশ। ডুবিল রে দেখ কত পারস্য কত রোম গ্রিক রুশ, জাগিল তা'রা সকল, জেগে ওঠ হীনবল! আমরা গড়িব নতুন করিয়া ধুলায় তাজমহল! চল্‌ চল্‌ চল্।।   আরও দেখুন    আমার সোনার বাংলা (বাংলাদেশের জাতীয় সংগীত)  নজরুলগীতি   পাদটীকা       তথ্যসূত্র   বিষয়শ্রেণী:কাজী নজরুল ইসলামের রচনা বিষয়শ্রেণী:বাংলা ভাষার গান বিষয়শ্রেণী:নজরুল সঙ্গীত বিষয়শ্রেণী:বাংলা কবিতা বিষয়শ্রেণী:বাংলাদেশী দেশাত্মবোধক গান বিষয়শ্রেণী:বাংলাদেশী সঙ্গীত বিষয়শ্রেণী:১৯৭২-এ বাংলাদেশ বিষয়শ্রেণী:এশীয় জাতীয় সঙ্গীত বিষয়শ্রেণী:কাজী নজরুল ইসলাম বিষয়শ্রেণী:বাংলাদেশী গান বিষয়শ্রেণী:ভারতীয় বাংলা কাব্য
মন্তেশ্বর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৬৩ নং মন্তেশ্বর বিধানসভা কেন্দ্রটি বাঘসান, ভাগড়া, মুলগ্রাম, দেনুর, জামনা, কুসুমগ্রাম, মাঝেরগ্রাম, মামুদপুর-১, মামুদপুর-2, মন্তেশ্বর, পিপলান এবং শুশুনিয়া গ্রাম পঞ্চায়েত গুলি মন্তেশ্বর সমষ্টি উন্নয়ন ব্লক এবং বড়পলাশন-১, বড়পলাশন-২, বোহার-১, বোহার-২, বিজুর-১, বিজুর-২ এবং সাতগাছিয়া-১ গ্রাম পঞ্চায়েত গুলি মেমারি-২ সমষ্টি উন্নয়ন ব্লক গুলির অন্তর্গত।  মন্তেশ্বর বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৫১মন্তেশ্বর আনন্দ প্রসাদ মণ্ডল ভারতীয় জাতীয় কংগ্রেস১৯৫৭ভক্ত চন্দ্র রায় নির্দল১৯৬২সৈয়দ আবুল মনসুর হাবিবুল্লাহভারতের কমিউনিস্ট পার্টি১৯৬৭এন.সি. চৌধুরীভারতীয় জাতীয় কংগ্রেস১৯৬৯কাশিনাথ হাজরা চৌধুরী ভারতের কমিউনিস্ট পার্টি (মার্ক্সবাদী)১৯৭১কাশিনাথ হাজরা চৌধুরী ভারতের কমিউনিস্ট পার্টি (মার্ক্সবাদী)১৯৭২তুহিন সামন্তভারতীয় জাতীয় কংগ্রেস১৯৭৭হেমন্ত রায় ভারতের কমিউনিস্ট পার্টি (মার্ক্সবাদী)১৯৮২হেমন্ত রায়ভারতের কমিউনিস্ট পার্টি (মার্ক্সবাদী)১৯৮৭হেমন্ত রায়ভারতের কমিউনিস্ট পার্টি (মার্ক্সবাদী)১৯৯১ আবু আয়েশ মণ্ডল ভারতের কমিউনিস্ট পার্টি (মার্ক্সবাদী)১৯৯৬ আবু আয়েশ মণ্ডলভারতের কমিউনিস্ট পার্টি (মার্ক্সবাদী)২০০১ আবু আয়েশ মণ্ডলভারতের কমিউনিস্ট পার্টি (মার্ক্সবাদী)২০০৬ চৌধুরী মহ. হেদায়াতুল্লাহভারতের কমিউনিস্ট পার্টি (মার্ক্সবাদী)২০১১চৌধুরী মহ. হেদায়াতুল্লাহভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১৬ উপনির্বাচন  ২০১৬  ১৯৭৭-২০০৬ ২০০৬ সালের বিধানসভা নির্বাচনে, সিপিআই (এম) এর চৌধুরী মহ. হেদায়াতুল্লাহ মন্তেশ্বর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নারায়ণ হাজরা চৌধুরী কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) এর আবু আয়েস মণ্ডল তৃণমূল কংগ্রেসের নারায়ণ হাজরা চৌধুরীকে, কংগ্রেসের দেবব্রত রায়কে এবং কংগ্রেসের বিষেশ্বর ভট্টাচার্যকে পরাজিত করেন। সিপিআই (এম) এর হেমন্ত রায় ১৯৮৭ সালে কংগ্রেসের গৌর গোপাল রায়কে, ১৯৮২ এবং ১৯৭৭ সালে কংগ্রেসের তুহিন সামন্তকে পরাজিত করেন।  ১৯৫১-১৯৭২ ১৯৭২ সালে কংগ্রেসের তুহিন সামন্ত জয়ী হন। ১৯৭১ এবং ১৯৬৯ সালে সিপিআই (এম) এর কাশিনাথ হাজরা চৌধুরী জয়ী হন। ১৯৬৭ সালে কংগ্রেসের এন.সি. চৌধুরী জয়ী হন। সিপিআই এর সৈয়দ আবুল মনসুর হাবিবুল্লাহ ১৯৬২ সালে জয়ী হন। নির্দলের ভক্ত চন্দ্র রায় ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের আনন্দ প্রসাদ মণ্ডল জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব বর্ধমান জেলার রাজনীতি বিষয়শ্রেণী:পশ্চিম বর্ধমান জেলার রাজনীতি
কামাক্ষী বা ললিতাম্বা Frawley, David: "Tantric Yoga and the Wisdom Goddesses", page 89. Motilal Banarsidass Publishers, reprint 2005 হলেন সনাতন ধর্মের এক দেবী।  কামাক্ষী শক্তিপীঠ ভারতের তামিলনাড়ুর কাঞ্চীপুরম এ অবস্থিত। এটি অষ্টাদশ মহাশক্তিপীঠ এর অন্তর্ভুক্ত। দেবীর নিতম্ব ভাগ পতিত হয়েছিল। ভৈরব হলেন একাম্রনাথ । কামাক্ষী শব্দের অর্থ কামনা রূপ অক্ষী যাঁর(স্ত্রী) thumb|শ্রীচক্রের উপর বামপদ স্থাপন করে সিংহাসনে উপবিষ্ট শ্রী কামাক্ষী ।   মুর্তিতত্ত্ব  কামাক্ষী আম্মান বা ত্রিপুরাসুন্দরী শ্রীকুলের দেবী। কামাক্ষী ধনুক, পঞ্চবাণ, পাশ ও অঙ্কুশধারিনী। পাশ মায়ার প্রতীক, অঙ্কুশ মোক্ষের, পঞ্চবাণ পঞ্চ ইন্দ্রিয়ের প্রতীক এবং ইক্ষুধনু মনের প্রতীক।   পৌরাণিক কাহিনী  দেবীর ‘কামাক্ষী’ নামের তত্ত্ব আছে। ‘কা’ অর্থাৎ দেবী সরস্বতী, ‘মা’ অর্থাৎ দেবী লক্ষ্মী এবং ‘অক্ষি’ অর্থাৎ চোখ। এখান থেকেই বলা হয় যে, যে দেবীর দুই চোখে লক্ষ্মী ও সরস্বতী অবস্থিত; তিনিই দেবী কামাক্ষী। তাঁকে দর্শন করলে লক্ষ্মী ও সরস্বতীর মতো দুই মহাদেবীকে দর্শনের পুণ্যও লাভ হয়।  পুরাণ অনুসারে তিনি ভণ্ডাসুর কে বধ করতে আবির্ভূত হন।   এবিষয়ক ত্রিপুরাসুন্দরী নিবন্ধ দেখুন । বলা হয় রামচন্দ্র এর বংশের কুলদেবী হলেন কামাক্ষী । তাই তাদের বংশের নাম ইক্ষুবাক।  ইতিহাস  কাঞ্চীপুরমের কেন্দ্রে রয়েছে দেবী কামাক্ষীর সুপ্রাচীন ও সুবিশাল মন্দির। এই মন্দিরকে কেন্দ্র করেই এই কাঞ্চীপুরম শহর গড়ে উঠেছে। গড়ে উঠেছে নানান দেবদেবীর অসংখ্য মন্দিরও। তাই এই শহরকে মন্দিরের শহর এবং দক্ষিণের বারাণসী বলা হয়। দেবীর মন্দিরটি ঠিক কবে নির্মিত হয়েছে, তার সঠিক সময় নির্ণীত হয়নি। ঐতিহাসিকেরা বলেন যে, খ্রিস্টপূর্ব পঞ্চম শতাব্দী থেকে খ্রিস্টীয় অষ্টম শতাব্দীর কোন এক সময় এই মন্দির নির্মিত হয়। পল্লব রাজাদের রাজত্বকালে এই মন্দির বর্তমান ছিল। কাঞ্চীপুরম তাঁদের রাজধানী ছিল।  তথ্যসূত্র   https://www.jiyobangla.com/bn/news/maa-kamakshi-mandir-at-kanchipuram?q&utm_source=search&utm_medium=related  বিষয়শ্রেণী:পার্বতীর রূপ বিষয়শ্রেণী:শক্তিপীঠ
-এ অনুমতির প্রমাণ অনুপস্থিত 64px|left|alt=|link= : আপলোড করার জন্য ধন্যবাদ । আমি লক্ষ্য করেছি যে যদিও আপনি একটি বৈধ কপিরাইট লাইসেন্সিং ট্যাগ প্রদান করার করেছেন, তবে ফাইলটির নির্মাতা প্রদত্ত লাইসেন্সের অধীনে এটি লাইসেন্স করতে সম্মত হয়েছেন এমন কোনো প্রমাণ নেই৷   আপনি যদি এই মিডিয়াটি সম্পূর্ণ নিজে তৈরি করেন কিন্তু পূর্বে এটি অন্য কোথাও (বিশেষ করে অনলাইনে) প্রকাশ করে থাকেন, তাহলে অনুগ্রহ করে   মূল প্রকাশনার সাইটে CC-BY-SA বা অন্য একটি গ্রহণযোগ্য মুক্ত লাইসেন্স (এই তালিকাটি দেখুন) এর অধীনে পুনরায় ব্যবহারের অনুমতি দেওয়ার জন্য একটি টীকা তৈরি করুন; বা  মূল প্রকাশনার সাথে যুক্ত একটি ঠিকানা থেকে permissions@wikimedia.org-এ একটি ইমেল পাঠান, যাতে আপনার বিষয়বস্তুর মালিকানা এবং বিনামূল্যে লাইসেন্সের অধীনে এটি প্রকাশ করার আপনার অভিপ্রায় উল্লেখ করা হয়। আপনি যদি এই পদক্ষেপটি গ্রহণ করেন, তবে যথাসময়ের পূর্বেই মুছে ফেলা রোধ করতে ফাইলের বিবরণ পাতায়  যোগ করুন।  আপনি যদি এটি সম্পূর্ণরূপে নিজে তৈরি না করে থাকেন, তাহলে অনুগ্রহ করে যে ব্যক্তি ফাইলটি তৈরি করেছেন তাকে উপরে তালিকাভুক্ত দুটি ধাপের একটি নিতে বলুন, অথবা যদি ফাইলের মালিক ইতিমধ্যেই আপনাকে ইমেলের মাধ্যমে তাদের অনুমতি দিয়ে থাকেন, তাহলে অনুগ্রহ করে সেই ইমেলটিকে permissions@wikimedia.org-এ ফরওয়ার্ড করুন।   আপনি যদি বিশ্বাস করেন যে মিডিয়াটি উইকিপিডিয়া:অ-মুক্ত উপাদান মানদণ্ড পূরণ করে, তাহলে একটি ট্যাগ ব্যবহার করুন যেমন  অথবা উইকিপিডিয়া:ছবি কপিরাইট ট্যাগ এ তালিকাভুক্ত অন্যান্য ট্যাগগুলির মধ্যে একটি যোগ করুন, এবং নিবন্ধ বা নিবন্ধের যেখানে এটি অন্তর্ভুক্ত করা হয়েছে সেখানে ফাইলের ব্যবহারের যৌক্তিকতা ব্যবহার করুন। আপনি ব্যবহার করতে পারেন এমন কপিরাইট ট্যাগের সম্পূর্ণ তালিকার জন্য উইকিপিডিয়া:ছবি কপিরাইট ট্যাগ দেখুন।  আপনি যদি অন্যান্য ফাইল আপলোড করে থাকেন, তাহলে আপনি যে প্রমাণ প্রদান করেছেন তা যাচাই করে দেখুন যে তাদের কপিরাইট মালিকরা আপনার সরবরাহ করা ট্যাগের অধীনে তাদের কাজের লাইসেন্স দিতে সম্মত হয়েছে কিনা। আপনি [ আপনার আপলোড লগে] আপনার তৈরি করা ফাইলগুলির একটি তালিকা খুঁজে পেতে পারেন৷ অনুমতির প্রমাণহীন ফাইলগুলি ট্যাগ হওয়ার এক সপ্তাহ পরে অপসারণ করা হতে পারে, যেমনটা দ্রুত অপসারণ মানদণ্ডে বর্ণনা করা হয়েছে। আপনি উইকিপিডিয়ার ছবি ব্যবহারের নীতি পড়তে চাইতে পারেন। আপনার যদি কোনো প্রশ্ন থাকে তাহলে অনুগ্রহ করে মিডিয়া কপিরাইট প্রশ্ন পাতায় জিজ্ঞাসা করুন। ধন্যবাদ।
ইলেক্ট্রোউইক তারা হলো এক ধরনের তাত্ত্বিক বহির্নক্ষত্র যদ্দ্বারা নক্ষত্রের মহাকর্ষীয় পতন ইলেক্ট্রোউইক জ্বলনের অর্থাৎ কোয়ার্ককে লেপটনে রূপান্তরিত করার সময় ইলেক্ট্রোউইক মিথষ্ক্রিয়ায় যে শক্তি নির্গত হয় তার ফলে উৎপন্ন বিকিরণ চাপ দ্বারা প্রতিহত হয়। এই প্রক্রিয়াটি তারার কেন্দ্রে ঘটে যার আয়তন একটি আপেলের কাছাকাছি এবং ভর প্রায় দুইটি পৃথিবীর সমান।   গঠন  থাম্ব|সুপারনোভা ধস তাত্ত্বিকভাবে, একটি নক্ষত্রের সুপারনোভা ধসের পরের পর্যায়টি হলো সেই পর্যায় যখন ইলেক্ট্রোউইক তারা উৎপন্ন হয়। ইলেক্ট্রোউইক তারাগুলি কোয়ার্ক তারার তুলনায় ঘন এবং এরা উৎপন্ন হতে পারে যখন কোয়ার্ক অবক্ষয় চাপ আর মহাকর্ষীয় আকর্ষণকে প্রতিহত করতে পারে না কিন্তু ইলেক্ট্রোউইক জ্বলনের ফলে উৎপন্ন বিকিরণ চাপ দ্বারা তা প্রতিরোধীত হয়। তারার জীবনের এই পর্যায়টি ১০ ​​মিলিয়ন বছরেরও বেশি সময় স্থায়ী হতে পারে।  একটি ইলেক্ট্রোউইক তারার নির্গত শক্তি কোয়ার্ক সরবরাহের ওপর নির্ভরশীল যা মহাকর্ষীয় পতন দ্বারা নিয়ন্ত্রিত। প্রত্যেকটি মিথস্ক্রিয়ায় নয়টি কোয়ার্ক তিনটি অ্যান্টি-লেপ্টনে রূপান্তরিত হয়, বি-এল সংরক্ষণ করার সময় বেরিয়োন এবং লেপটন সংখ্যার নিত্যতা লঙ্ঘীত হয় যেখানে মিথস্ক্রিয়া প্রতি ৩০০  উৎপন্ন হয়। তারার বাইরে বিচ্ছুরিত এই শক্তি নিউট্রিনো এবং ফোটনের মিশ্রণ হিসাবে নির্গত হয়। নিউট্রিনো দোলনকে বিবেচনা করে, ইলেক্ট্রোউইক তারাগুলিকে তিনটি পর্যায়ে নির্গত সমান সংখ্যক নিউট্রিনোগুলির মাধ্যমে চিহ্নিত করা যেতে পারে।   আরো দেখুন    ম্যাগনেটার  কৃষ্ণ গহ্বর  শ্বেত বামন  নিউট্রন তারা  স্ট্রেঞ্জ তারা   তথ্যসূত্র     বিষয়শ্রেণী:বহির্নক্ষত্র বিষয়শ্রেণী:তারার জীবনচক্র বিষয়শ্রেণী:নক্ষত্রের প্রকারভেদ
ফেনী বিশ্ববিদ্যালয় (; সংক্ষেপে: FU) গণপ্রজাতন্ত্রী বাংলাদেশ সরকার কর্তৃক অনুমোদিত একটি বেসরকারী বিশ্ববিদ্যালয়। এই বিশ্ববিদ্যালয়টির অস্থায়ী ক্যাম্পাস ফেনী জেলার বারাহিপুরে অবস্থিত। বিশ্ববিদ্যালয়টি নভেম্বর ২০১২ সালে গণপ্রজাতন্ত্রী বাংলাদেশ সরকার ও বিশ্ববিদ্যালয় মঞ্জুরী কমিশন কর্তৃক বেসরকারি বিশ্ববিদ্যালয় আইন, ২০১০ আইনের আওতায় অনুমোদন লাভ করে, এবং মে ২০১৩ থেকে একাডেমিক কার্যক্রম শুরু করে।   ক্যাম্পাস  ফেনী বিশ্ববিদ্যালয় এর অস্থায়ী ক্যাম্পাস ফেনী জেলার ফেনী সদর উপজেলার  বারাহিপুরে অবস্থিত। ফেনী বিশ্ববিদ্যালয় এর স্থায়ী ক্যাম্পাস প্রতিষ্ঠার জন্য বিশ্ববিদ্যালয়ের ট্রাষ্টি বোর্ড ঢাকা চট্টগ্রাম মহাসড়কের মোহাম্মদ আলী বাজার ফেনীতে ৩২ বিঘা জমি ক্রয় করে।   উপাচার্যগণ নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:   ফসিউল আলম (১৬ এপ্রিল ২০১৩ - ১৫ এপ্রিল ২০১৭)  সাইফুদ্দিন শাহ্ (২০১৮ - ২০২২)   জামালউদ্দীন আহমদ (১৪ অক্টোবর ২০২২ - বর্তমান)   অনুষদ ও বিভাগসমূহ   ব্যবসায় প্রশাসন অনুষদ   ব্যাচেলর অব বিজনেস এ্যাডমিনিষ্ট্রেশন (বিবিএ)  মাস্টার অব বিজনেস এ্যাডমিনিস্ট্রেশন (এমবিএ)  মানবিক অনুষদ, সামাজিক বিজ্ঞান ও আইন  ইংরেজিতে ব্যাচেলর অব আর্টস (সম্মান)  ব্যাচেলর অব ল'স উইথ অনারস (এল.এল.বি-সম্মান)  পোস্ট গ্রাজুয়েট ডিপ্লোমা ইন লাইব্রেরি অ্যান্ড ইনফরমেশন সাইন্স (পিজিডিএলআইএস)  বিজ্ঞান ও প্রকৌশল অনুষদ   কম্পিউটার বিজ্ঞান ও প্রকৌশলে স্নাতক  তড়িৎ ও ইলেকট্রনিক প্রকৌশলে স্নাতক পুরকৌশলে স্নাতক গণিতে স্নাতকোত্তর   আরও দেখুন  ফেনী জেলা ফেনী জেলার শিক্ষা প্রতিষ্ঠানের তালিকা   তথ্যসূত্র    বহিঃসংযোগ   বিশ্ববিদ্যালয়ের নিজস্ব ওয়েবসাইট   বিষয়শ্রেণী:ফেনী জেলার বিশ্ববিদ্যালয় বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ বাংলাদেশে প্রতিষ্ঠিত
মুসলিম সিস্টার্স অব এয়ার () হলো একটি আইরিশ দাতব্য সংস্থা, যা গৃহহীন মানুষদের সহায়তা করে। প্রতি শুক্রবার তারা ডাবলিনের প্রধান সড়ক ও’কনেল স্ট্রিটে একটি স্টল বসিয়ে খাদ্য, পোশাক, স্লিপিং ব্যাগ এবং স্বাস্থ্যসামগ্রী বিতরণ করে থাকে। সংস্থাটি মুসলিম ও অভিবাসী নারীদের জন্য হেল্পলাইন পরিচালনা করে, আয়ারল্যান্ডজুড়ে বিদ্যালয় পরিদর্শন করে ইসলাম সম্পর্কে শিক্ষা দেয় ও আলাপ করে এবং আদালত ও পারিবারিক সহায়তা প্রদান করে। ২০২৪ সালের আইরিশ রেস্টুরেন্ট অ্যাওয়ার্ডস- এই সংস্থাকে ‘স্থানীয় খাদ্য নায়ক’ উপাধিতে ভূষিত করা হয়।   ইতিহাস  এই দাতব্য সংস্থাটি ২০১০ সালে লরেন ও'কনর প্রতিষ্ঠা করেন, যিনি ২০০৫ সালে ইসলাম ধর্ম গ্রহণ করেন। তিনি জাসমিনা কিডের সহায়তায় এই উদ্যোগ শুরু করেন। শুরুতে তারা মার্চেন্ট হাউজ কুয়ে কার্যক্রম চালালেও ২০১৪ সালে ও’কনেল স্ট্রিট-এ স্থানান্তরিত হয়, যেখানে শুরুতে কিছু বিরূপ প্রতিক্রিয়ার সম্মুখীন হন। তারা প্রতি সপ্তাহে প্রায় ৩৫০টি খাবার বিতরণ করার লক্ষ্য নির্ধারণ করেছে। কোভিড ১৯ মহামারীর প্রথম ঢেউয়ে লকডাউনের সময় তারা এই সেবা সাময়িকভাবে বন্ধ রেখেছিল। ও’কনেল স্ট্রিটের পাশাপাশি তারা গ্র্যান্ড ক্যানালের পাশে তাবুতে বসবাসকারী মানুষদের এবং ডাইরেক্ট প্রোভিশন-এ অবস্থানরত ব্যক্তিদের কাছে খাদ্য ও গরম পানীয় সরবরাহ করে। ২০২৩ সালের ডাবলিন দাঙ্গার সময় বর্ণবাদী সহিংসতার আশঙ্কায় এক সপ্তাহের জন্য এই সেবা বন্ধ রাখা হয়েছিল।   লক্ষ্য ও অবস্থান  রাস্তার পাশে সহায়তার প্রয়োজন এমন মানুষদের সহায়তা করার পাশাপাশি, এই সংগঠনের আরেকটি প্রধান লক্ষ্য হলো আয়ারল্যান্ডে মুসলিম নারীদের সম্পর্কে প্রচলিত ‘‘নির্যাতিত’’ বা ‘‘দমন-পীড়িত’’ এই ধরণের স্টেরিওটাইপ ভেঙে ফেলা এবং এর পরিবর্তে মুসলিম নারীদের সমাজের সক্রিয় সদস্য হিসেবে দৃশ্যমানতা বৃদ্ধি করা। সংগঠনটি এমন সরকারি নীতির সমালোচনা করেছে, যেখানে রাস্তায় খাদ্য বিতরণ পরিচালনার জন্য সংস্থাগুলোর রেজিস্টার্ড দাতব্য সংস্থা হওয়া এবং স্বাস্থ্য সেবাবিভাগের অনুমোদন পাওয়া বাধ্যতামূলক করা হয়েছে—যদিও সংগঠনটি এই অনুমোদিত সংস্থার তালিকায় ছিল।   তথ্যসূত্র    বহিঃসংযোগ   অফিশিয়াল অয়েবসাইট  বিষয়শ্রেণী:ইসলামি দাতব্য সংস্থা বিষয়শ্রেণী:২০১০-এ প্রতিষ্ঠিত বিষয়শ্রেণী:আয়ারল্যান্ডে ইসলাম বিষয়শ্রেণী:আয়ারল্যান্ড ভিত্তিক ইসলামি সংগঠন বিষয়শ্রেণী:ইসলামি ত্রাণ সংস্থা
ভালতের ভালদেমার ভালবার্গ (, ; জন্ম: ২৪ মার্চ ২০০০; ভালতের ভালবার্গ নামে সুপরিচিত) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  ভালবার্গ সুইডেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন ভালতের ভালদেমার ভালবার্গ ২০০০ সালের ২৪শে মার্চ তারিখে সুইডেনের বোলনাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভালবার্গ সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৯.১২ পয়েন্ট অর্জন করে দ্বিতীয় স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম এবং দ্বিতীয় ধাপ অতিক্রম করে সর্বশেষ ধাপে তিনি সর্বমোট ৮৩.২৩ পয়েন্ট অর্জন করেছেন, যা তাকে স্বর্ণ পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় পুরুষ ফ্রিস্টাইল স্কিয়ার বিষয়শ্রেণী:সুইডেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী সুয়েডীয় বিষয়শ্রেণী:২০২২ শীতকালীন অলিম্পিকের পদক বিজয়ী
প্যারামাউন্ট পিকচার্‌স করপোরেশন মার্কিন যুক্তরাষ্ট্রের একটি চলচ্চিত্র নির্মাণ ও বণ্টনকারী কোম্পানি। ক্যালিফোর্নিয়া অঙ্গরাজ্যের লস অ্যাঞ্জল্‌সে এর সদর দপ্তর অবস্থিত। ১৯১২ সালে প্রতিষ্ঠিত এই কোম্পানিতে রয়েছে যুক্তরাষ্ট্রের প্রাচীনতম সচল স্টুডিও। এই স্টুডিও প্রতিষ্ঠার মাত্র কয়েকমাস পর ইউনিভার্সাল স্টুডিওস প্রতিষ্ঠিত হয়েছিল। এটি মিডিয়া কংগ্লোমিরেট প্রতিষ্ঠান ভায়াকম-এর মালিকানাধীন।   বহিঃসংযোগ   প্রাতিষ্ঠানিক ওয়েবসাইট    বিষয়শ্রেণী:ভায়াকম বিষয়শ্রেণী:১৯১২-এ প্রতিষ্ঠিত বিষয়শ্রেণী:মার্কিন চলচ্চিত্র কোম্পানি বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:দক্ষিণ ক্যালিফোর্নিয়ার চলচ্চিত্র বিষয়শ্রেণী:প্যারামাউন্ট পিকচার্স বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:লস অ্যাঞ্জেলেস ভিত্তিক কোম্পানি বিষয়শ্রেণী:ক্যালিফোর্নিয়ার ভূ-চিহ্ন বিষয়শ্রেণী:মার্কিন কর্পোরেট সহযোগী প্রতিষ্ঠান
এডমন্ড হেনরি বাইং, স্ট্রাফোর্ডের ষষ্ঠ আর্ল,  (২৭ জানুয়ারি ১৮৬২ – ২৪ ডিসেম্বর ১৯৫১), ১৮৯৯ থেকে ১৯১৮ সালের মধ্যে ভিসকাউন্ট এনফিল্ড স্টাইল করা, মিডলসেক্সের সাউথ মিমস (পরে হার্টফোর্ডশায়ারে ) এবং লন্ডনের ৫, সেন্ট জেমস স্কয়ারের প্যারিশের রোথাম পার্কের একজন ইংরেজ পির ছিলেন।   কর্মজীবন  তিনি মিডলসেক্স এবং হার্টফোর্ডশায়ারের একজন কাউন্টি অল্ডারম্যান ছিলেন। ১৯০২ সালের জুলাই মাসে তিনি জুওলজিক্যাল সোসাইটি অফ লন্ডন (FZS)-এর ফেলো নির্বাচিত হন।  তিনি ইনস্টিটিউশন অফ সিভিল ইঞ্জিনিয়ার্স (AMCE) এর সহযোগী সদস্য হিসেবে নিবন্ধিত ছিলেন। তিনি মিডলসেক্স কাউন্টির জন্য শান্তির বিচারপতি এবং ডেপুটি লেফটেন্যান্টের পদে অধিষ্ঠিত ছিলেন।  তথ্যসূত্র   বিষয়শ্রেণী:বাইং পরিবার বিষয়শ্রেণী:যুক্তরাজ্যের অভিজাত সম্প্রদায়ের আর্ল বিষয়শ্রেণী:১৯৫১-এ মৃত্যু বিষয়শ্রেণী:১৮৬২-এ জন্ম বিষয়শ্রেণী:মিডলসেক্স কাউন্টি কাউন্সিলের সদস্য
ত্রোমুসো (,  ; ; ;Erroneously, the Sámi name is often believed to be "Romssa". This is because "Tromsø Municipality" is "Romssa Suohkan". Romssa, however is the genitive case, so that "Romssa Suohkan" translates to "the Municipality of Romsa". , ) হলো ফিনল্যান্ডের ত্রোম্স ও ফিনমার্ক প্রদেশের একটি পৌরসভা। ত্রোমুসো শহর হলো এর প্রশাসনিক কেন্দ্র।  ব্যুৎপত্তি  ইতিহাস  প্রশাসনিক কার্যক্রম  পরিবেশ ও প্রকৃতি  শিক্ষাব্যাবস্থা  জলবায়ু  Climate data for TromsøMonthJanFebMarAprMayJunJulAugSepOctNovDecYearAverage sea temperature °C (°F)5.2(41.4)4.6(40.3)4.2(39.5)4.6(40.3)6.2(43.1)8.8(47.8)10.8(51.4)11.3(52.4)10.1(50.3)8.3(47.0)7.6(45.6)6.4(43.6)7.3(45.2)Source: Weather Atlas   সংস্কৃতি  যোগাযোগব্যাবস্থা  অর্থনৈতিক গুরুত্ব  অন্যান্য   তথ্যসূত্র   বিষয়শ্রেণী:১৮৩৮-এ নরওয়েতে প্রতিষ্ঠিত বিষয়শ্রেণী:নরওয়ের জনবহুল উপকূলীয় স্থান
ফোর্বস ইন্ডিয়া () যুক্তরাষ্ট্র ভিত্তিক সাময়িকী ফোর্বসের ভারতীয় সংস্করণ, যা রিলায়েন্স ইন্ডাস্ট্রিজের মালিকানাধীন একটি মিডিয়া গ্রুপ এবং নেটওয়ার্ক১৮ দ্বারা পরিচালিত হয়।   ইতিহাস  ২০০৮ সালে প্রতিষ্ঠার পর থেকে, ফোর্বস ইন্ডিয়া ৫০,০০০টিরও বেশি সাময়িকী বিক্রি করেছে এবং টপলাইনে ৫০ কোটি টাকারও বেশি আয় করেছে। এই সাময়িকী পাক্ষিকভাবে প্রকাশিত হয়।  ২০১৩ সালের মে মাসে, নেটওয়ার্ক ১৮-এর মালিকানাধীন ফার্স্ট পোস্ট ফোর্বস ইন্ডিয়ার সাথে একীভূত হয়। এর কিছুদিন পরেই, ফোর্বস ইন্ডিয়ার প্রবৃদ্ধির নেতৃত্বদানকারী চার শীর্ষ সম্পাদকীয় প্রধান, যার মধ্যে এর প্রধান সম্পাদক ইন্দ্রজিৎ গুপ্তও ছিলেন, আশ্চর্যজনকভাবে অপমানজনক পরিস্থিতিতে বরখাস্ত হন। এই ঘটনাটি মিডিয়ার জন্য যথেষ্ট জল্পনা-কল্পনার জন্ম দেয়। মুম্বাই প্রেস ক্লাব একটি বিবৃতিতে বলে: "কোম্পানি থেকে তাদের বহিষ্কারের পদ্ধতিটি লজ্জাজনক ছাড়া আর কিছুই নয়। সাংবাদিকরা কেবল খবর ও তথ্যের বাহক নন, বরং তারা নাগরিক সমাজের সমষ্টিগত কণ্ঠস্বর।"  নতুন সম্পাদক আর. জগন্নাথন (ফার্স্ট পোস্টের প্রাক্তন সম্পাদক) ফোর্বস ইন্ডিয়ার দায়িত্ব গ্রহণ করেন। তিনি দ্য ক্যারাভান ম্যাগাজিনকে বলেন যে " ফোর্বস ... কোনো এনজিও নয়। এটি পুঁজিবাদবিরোধীও নয়।"  মালিকানাধীন রিলায়েন্স ইন্ডাস্ট্রিজ লিমিটেড থেকে নেটওয়ার্ক ১৮ গ্রুপে বিপুল পরিমাণে নগদ অর্থের যোগানের পর, এই পদক্ষেপটি জার্নালের মধ্যে ডানপন্থী রাজনীতির দিকে পরিবর্তনের একটি অংশ হতে পারে।   তথ্যসূত্র    বহিঃসংযোগ      Forbes Global 2000, 2017 Listing of Indian Companies. .  India's Forbes Super 50 Companies. .  বিষয়শ্রেণী:ফোর্বস বিষয়শ্রেণী:২০০৮-এ প্রতিষ্ঠিত ম্যাগাজিন বিষয়শ্রেণী:২০০৮-এ ভারতে প্রতিষ্ঠিত বিষয়শ্রেণী:ভারতে প্রকাশিত ব্যবসায়িক সাময়িকী বিষয়শ্রেণী:ভারতের দ্বি-সাপ্তাহিক ম্যাগাজিন